# Egal was no chunt

## Badi

Es isch scho so lang här, ich schriebs mr uf bevors verschwind

wo mis Ohr die erste Tön vonere Melodie verschlingt

han d‘Musig ufgsoge wienen Suger, nüme chöne ohni schnufe

es isch Liebi, doch vo dene wo das seged gits en Hufe

du chasch der das nöd vorstelle, so viel güebt am Instrument

so viel Stunde investiert, keine chas verstah wo das nöd kennt

s‘Für i mir inne brennt, und weg dem hani vieles verpasst

han die Schueh ahgleit für de Weg, und sie händ passt

ich han die beste Ziete gha, bereue duni nüt

will ich mit dem beste Shit uf de Wulche siebe flüg

niened rechts oder links abbüg

de Weg dä isch no lang und ich gah nöd weg, danke allne minne Lüt

für das ihr mich unterstützed mich nemed wie ich bin

ihr sind de Halt woni bruche ihr gebed am Rescht vo mim Lebe en Sinn

und egal was no chunt mir sind parat, was no vor eus staht

ich stahn de Zuekunft gegenüber und das isch euse Pfad

## 2 x Ref

egal was no chunt, mir händ nie im Lebe gwartet

händ das gno wommer gha händ, und den wieder neu gstartet

egal was no chunt, da isch nüt me mit Abwarte

mir spieled mit, egal bi was, und das sind eusi Charte

## Pedi Fritz

Viellicht dueni mich währendem Reise irgendswo inishtä

oder lande dur Strassemusik ide Chischtä

ich wird sicher ab und zue mal öpis drüber brichtä

und probiere eui scheiss Lune vom Alltag z‘vernichtä

vo „Was isch Lebe“ über „Chupa“ bis „Bäng mann da simmär“

es gaht immer steiler Start im Kinderzimmer du hesh kein Schimmer

und am Endi bis is Grab, wart ich bin parat

ich weiss ned wo Alles hiifüehrt aber es macht Spass

Digga was, chum das isch doch sunneklar

schriebed s‘ganze Lebe uf s‘Papier und alli sind am Arsch

wie krass das ihres eigne Lebe glücklicher macht

mir wend ganz viel Liebe, Friede und schissed uf Macht

und drum gebemer Gas, egal was no chunnt

Hauptsach d‘Träum und d‘Fantasie bliibed kunterbunt

das isch en ganz klar bestimmte Grund

und jede wo die Vision nöd respektiert isch unter allem Hund, Punkt!

## 2 x Ref

## Outro